Molėtų rajono savivaldybės tarybos

 2020 m. rugsėjo d. sprendimo

 Nr. B1- priedas

**BENDRADARBIAVIMO SUTARTIS**

**RENGIANT IR ĮGYVENDINANT**

**EUROPOS ŽYDŲ KULTŪROS PAVELDO KELIĄ LIETUVOJE**

Nr.

Vilnius

2020 m. d.

**Lietuvos žydų (litvakų) bendruomenė,** asociacijos kodas 190722117, registruota adresu Pylimo g. 4, LT-01117 Vilnius, atstovaujama pirmininkės Fainos Kukliansky (toliau – Bendruomenė), veikiančios pagal Bendruomenės įstatus,

**Molėtų rajono savivaldybė**, kodas 188712799, registruota adresu Vilniaus g. 44, LT-33140 Molėtai,atstovaujama mero Sauliaus Jauneikos (toliau – Savivaldybė), veikiančio pagal Molėtų rajono savivaldybės tarybos veiklos reglamentą,

toliau vadinami – Šalimis, sudarėme šią bendradarbiavimo sutartį **dėl Molėtų r. savivaldybės teritorijoje esančio žydų (litvakų) kultūros paveldo apsaugos, aktualizavimo ir įveiklinimo, rengiant ir įgyvendinant Bendruomenės inicijuojamą Europos žydų kultūros paveldo kelią Lietuvoje** (toliau – Sutartis).

**I. SUTARTIES DALYKAS**

1. Šios Sutarties dalykas – *Šalių bendradarbiavimas apsaugant, aktualizuojant ir įveiklinant Savivaldybės teritorijoje esantį kultūros paveldą, susijusį su Lietuvos žydų (litvakų) istorija, tradicijomis ir kultūra, šio kultūros paveldo įtraukimas į Bendruomenės kuriamą ir inicijuojamą Europos žydų kultūros paveldo kelią Lietuvoje.*

**II. ŠALIŲ ĮSIPAREIGOJIMAI IR ATSAKOMYBĖ**

2. Savivaldybė įsipareigoja:

2.1. prisidėti prie Sutarties dalyko vykdymo ir įgyvendinimo turimais žmogiškaisiais ištekliais;

2.2. pagal galimybes prisidėti skiriant finansinę paramą ir/ar renkant lėšas Sutarties dalyko įgyvendinimui;

2.3. pagal kompetenciją ruošti ir derinti Sutarties dalyko įgyvendinimui reikalingus dokumentus;

2.4. viešinti informaciją apie Sutarties dalyko įgyvendinimą ir rezultatus;

2.5. užtikrinti tinkamą ir pagarbų Molėtų r. savivaldybės teritorijoje esančių žydų (litvakų) kultūros paveldo objektų priežiūrą ir apsaugą;

2.6. be Bendruomenės informavimo ir įsitraukimo neorganizuoti kitų žydų kultūros paveldo kelių, susijusių su Savivaldybės teritorijos žydų (litvakų) istorija, tradicijomis ir kultūra.

3. Bendruomenė įsipareigoja:

3.1. įtraukti Savivaldybę į įgyvendinamą Europos žydų kultūros paveldo kelią Molėtų r. savivaldybės teritorijoje, edukacines, kultūrines ir kitas veiklas, susijusias su Savivaldybės teritorijos žydų (litvakų) istorija, tradicijomis ir kultūra;

3.2. konsultuoti ir suteikti žinias, kurios susijusios su Lietuvos žydų (litvakų) tradicijomis, istorija ir kultūra, įgyvendinant Sutarties dalyką ir šios sutarties II skyriaus 2 punkte numatytus Savivaldybės įsipareigojimus;

3.3. dalyvauti Savivaldybės teritorijoje organizuojamuose ir iš anksto su Bendruomene suderintuose edukaciniuose užsiėmimuose, kultūrinėse ir kitose veiklose, kurios prisideda prie geresnio supratimo apie Lietuvos žydų (litvakų) istoriją, tradicijas ar kultūrą;

3.4. konsultuotis su Savivaldybe kuo ankstyvesnėje stadijoje ir kartu su Savivaldybe (jeigu tai leidžia finansavimo teikimo sąlygos) teikti paraiškas finansavimui gauti, jeigu planuojamos veiklos yra susijusios su Savivaldybės teritorijoje esančiomis žydų (litvakų) nekilnojamosiomis kultūros vertybėmis ir (ar) jų apsaugos zonomis arba tokios veiklos yra susijusios su Savivaldybės teritorijos žydų (litvakų) istorija, tradicijomis ar kultūra.

**III. KITOS SĄLYGOS**

4. Už Sutarties vykdymą Šalys atsako Lietuvos Respublikos teisės aktų nustatyta tvarka.

5. Ši sutartis įsigalioja nuo jos pasirašymo dienos. Sutarties sąlygos gali būti keičiamos Šalių rašytiniu susitarimu.

6. Jeigu kuri nors iš Šalių dėl nenumatytų priežasčių negali vykdyti šios Sutarties, nedelsdama raštu kreipiasi į kitas Šalis dėl Sutarties papildymo, pakeitimo ar nutraukimo.

7. Šalių ginčai, kilę dėl Sutarties vykdymo sprendžiami tarpusavio sutarimu, o nesutarus – Lietuvos Respublikos teismuose Lietuvos Respublikos teisės aktų nustatyta tvarka.

8. Sutartis sudaryta 2 egzemplioriais, turinčiais vienodą juridinę galią, po vieną kiekvienai šaliai.

**IV. ŠALIŲ PARAŠAI IR REKVIZITAI**

|  |  |
| --- | --- |
| **Molėtų rajono savivaldybė**Adresas: Vilniaus g. 44, LT-33140 MolėtaiJuridinio asmens kodas: 188712799Tel. nr.: (8 383) 54 761El. p.: savivaldybe@moletai.lt meras@moletai.lt\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Meras Saulius Jauneika (A.V.) | **Lietuvos žydų (litvakų) bendruomenė**Adresas: Pylimo g. 4, 01117, VilniusJuridinio asmens kodas: 190722117Tel. nr.: (8 5) 2613 003El.p.: info@lzb.lt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pirmininkė Faina Kukliansky (A.V.) |